钦定古今图书集成/理学汇编/学行典/第139卷 > 易经 > 《需卦》
## 钦定古今图书集成/理学汇编/学行典/第139卷 > 易经 > 《需卦》

《彖》曰：“需”，须也，险在前也。刚健而不陷，其义不困穷矣。

〈程传〉《需》之义，须也。以险在于前，未可遽进，故需待而行也。以干之刚健而能需待，不轻动，故不陷于险，其义不至于困穷也。刚健之人，其动必躁，乃能需待而动，处之至善者也，故夫子赞之云：“其义不困穷”矣。